Source: http://docplayer.fi/4156914-Tampereen-yliopisto-johtamiskorkeakoulu.html
Timestamp: 2017-12-18 21:22:09+00:00
Document Index: 13457314

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

1 TAMPEREEN YLIOPISTO Johtamiskorkeakoulu TARKASTUKSEN ROOLI SUOMALAISTEN PÖRSSIYHTIÖIDEN CORPORATE GOVERNANCESSA TALOUDELLISEN RAPORTOINNIN NÄKÖKULMASTA AMMATTILEHTIKIRJOITTELUA VUOSILTA Yrityksen taloustiede, laskentatoimi Pro gradu -tutkielma Toukokuu 2012 Ohjaaja: Lili Kihn Jutta Rytilahti
2 TIIVISTELMÄ Tampereen yliopisto Johtamiskorkeakoulu; yrityksen taloustiede, laskentatoimi Tekijä: RYTILAHTI, JUTTA Tutkielman nimi: Tarkastuksen rooli suomalaisten pörssiyhtiöiden corporate governancessa taloudellisen raportoinnin näkökulmasta ammattilehtikirjoittelua vuosilta Pro gradu -tutkielma: 85 sivua, 4 liitesivua Aika: Toukokuu 2012 Avainsanat: corporate governance, tilintarkastus, sisäinen tarkastus taloudellinen raportointi Tutkielmani aihealue liittyy hyvään hallintotapaan (corporate governance) ja taloudelliseen raportointiin. Syksyllä 2008 finanssisektori ajautui kriisiin, mikä muuttui myöhemmin globaaliksi taantumaksi. Sääntelyviranomaiset pitivät yhtiöiden tehokasta ja läpinäkyvää hallinnointi- ja ohjausjärjestelmää tärkeänä välineenä markkinoiden, erityisesti sijoittajien, luottamuksen palauttamisessa. Hallinnointitavan valtavirtatutkimus on anglosaksista ja se perustuu melko yksipuolisesti agenttiteoriaan. Tutkielmani tarkoituksena onkin lisätä ymmärrystä siitä, minkälainen rooli tilintarkastuksella ja sisäisellä tarkastuksella on suomalaisten pörssiyhtiöiden hallinnointi- ja ohjausjärjestelmässä laadukkaan taloudellisen raportoinnin näkökulmasta. Tutkielman teoreettisessa osassa pyritään luomaan aiempaa holistisempi viitekehys analysoimalla agenttiteorian ohella resurssiriippuvuuden teoriaa ja institutionaalista teoriaa. Tutkielma on laadullinen perustutkimus, jonka empiirinen aineisto muodostui Tilintarkastus-lehden artikkeleista vuosilta , jolloin finanssikriisi kehittyi taloudelliseksi taantumaksi. Tutkimus nojautuu hermeneuttiseen tieteenfilosofiseen perinteeseen. Sen toteutus vastaa toiminta-analyyttista tutkimusotetta, minkä tarkoituksena on ilmiön syvällinen ymmärtäminen. Aineiston analysointimenetelmä on teoriaohjaava sisällönanalyysi. Sisällönanalyysi etsii tekstin merkityksiä ja sen avulla kuvataan tutkittava ilmiö tiiviissä ja yleisessä muodossa. Empiirisen aineiston analysointi viittasi siihen, että poikkeuksellinen taloudellinen tilanne sekä riskienhallinnan korostuminen yhtiöiden raportoinnissa synnyttivät uudenlaisen kysynnän sisäisen tarkastuksen tekemälle työlle. Kehityksen seurauksena sisäisellä tarkastuksella on yhä strategisempi rooli yhtiön taloudellisessa raportoinnissa sekä tärkeä asema hallinnointi- ja ohjausjärjestelmässä. Huomionarvoista empiiriseen aineistoon kootuissa artikkeleissa oli se, etteivät asiantuntijat juuri ottaneet kantaa tilintarkastuksen asemaan hallinnointi- ja ohjausjärjestelmässä. Se ei kuitenkaan tarkoita, että tilintarkastuksen rooli olisi merkityksetön taloudellisen raportoinnin laadulle. Tarkastelujakson aikana arvopaperimarkkinalain muutoksen yhteydessä tilintarkastajalle määriteltiin velvollisuus tarkastaa yhtiön hallinnointiselvitys. Asiantuntijoiden mielestä tilintarkastajan rooli hallinnointijärjestelmässä on toimia yhtiön ulkopuolisena osakkeenomistajien riippumattomana agenttina, jonka tärkein tehtävä on tilinpäätöksen luotettavuuden varmentaminen. Kuitenkin varmennuksen informatiivisuutta kritisoitiin voimakkaasti.
3 SISÄLLYS Tiivistelmä 1 JOHDANTO Aihealueen esittely ja merkitys Tutkielman tavoite ja rajaukset Keskeiset käsitteet Tutkimusmetodit sekä tutkielman kulku TEOREETTISEN VIITEKEHYKSEN PERUSTA AGENTTITEORIA Agenttiteorian taustaoletukset ja keskeiset käsitteet Tehokkaan valvonnan lähestymistapa Riippumaton hallitus ja tarkastusvaliokunta valvovat johdon toimintaa Ulkopuolinen tilintarkastaja varmentaa johdon tilityksen oikeellisuuden Sisäinen tarkastus tarjoaa varmennusta hallitukselle Yhteenveto ja teoreettiset johtopäätökset HOLISTISEN VIITEKEHYKSEN RAKENTAMINEN Strategisten resurssien vastavuoroinen lähestymistapa Resurssiriippuvuuden teorian taustaoletukset ja keskeiset käsitteet Kirjallisuuskatsaus Hallinnon legitimointia selittävä lähestymistapa Institutionaalisen teorian taustaoletuksia ja keskeisiä käsitteitä Kirjallisuuskatsaus Kolmen teorian vertaileva yhteenveto holistinen viitekehys TUTKIMUSMENETELMÄT JA AINEISTO Tieteenfilosofiset sitoumukset ja tutkimusote Tutkimusaineiston kerääminen ja kuvaus Teoriaohjaava sisällönanalyysi Eettiset ratkaisut ja luotettavuuden arviointia EMPIIRISEN AINEISTON KUVAUS JA ANALYYSI Hallinnon läpinäkyvyys ja tiedonvälityksen avoimuus Hallinnon läpinäkyvyys ja taloudellinen raportointi taantumassa Suomalaisen institutionaalisen ympäristön erityispiirteet Muutokset hallintorakenteisiin hallitus ja tarkastusvaliokunta Sisäisen tarkastuksen strategisempi asema Yhteiskunnallinen ja strateginen asema sisäinen tarkastus murrosvaiheessa Riippumaton organisatorinen asema vai symbolinen rooli Todellista lisäarvoa tuottava tukitoiminto vai ritualistista toimintaa Tilintarkastaja, osakkeenomistajien riippumaton agentti Tilintarkastuksen yhteiskunnallinen asema muutospaineiden alla Riippumaton tilintarkastaja varmentaa tilinpäätöksen luotettavuutta... 69
4 6 SYNTEESI TULOKSISTA JA JOHTOPÄÄTÖKSET Tutkielman tulokset Tutkielman johtopäätökset, rajoitteet ja jatkotutkimusaiheita LÄHTEET LIITTEET LIITE 1 Empiirisenä aineistona käytetyt Tilintarkastus-lehden artikkelit TAULUKOT JA KUVIOT Taulukko 1 Agenttiteorian yhteenveto 12 Kuvio 1 Hallintotoimijat raportointiprosessissa 25 Taulukko 2 Resurssiriippuvuuden teorian yhteenveto 29 Kuvio 2 Corporate governance mosaiikki ja taloudellisen raportoinnin laatu 32 Taulukko 3 Institutionaalisen teorian yhteenveto 35 Taulukko 4 Hallinnon teorioiden vertaileva yhteenveto 39
5 1 1 JOHDANTO 1.1 Aihealueen esittely ja merkitys Hyvä hallintotapa (corporate governance), toisin sanoen yrityksen tehokas hallinnointija ohjausjärjestelmä, perustuu yritysten päätöksenteon läpinäkyvyyteen sekä tiedonvälityksen avoimuuteen. Tutkielmani aihealue liittyy yritysten hyvän hallintotavan ja taloudellisen raportoinnin väliseen yhteyteen. Tutkielmassani aihetta analysoidaan tilintarkastuksen ja sisäisen tarkastuksen näkökulmista. Tilintarkastusta ja sisäistä tarkastusta pidetään hallinnointi- ja ohjausjärjestelmän kannalta kahtena keskeisenä toimintona 1. Lisäksi niillä on osaltaan tärkeä rooli yritysten taloudellisen raportoinnin laadun varmistamisessa (Cohen, Krishnamoorthy & Wright 2004). Laskentatoimen avulla tuotetuilla tiedoilla, jotka kuvaavat yrityksen toimintaa ja taloudellista tilaa, on kaksi tärkeää tehtävää markkinatalouksissa. Ensinnäkin laskentainformaatio toimii välineenä, jonka avulla arvioidaan yrityksen johdon mennyttä suoriutumista. Esimerkiksi tilinpäätös on raportti, jossa johto selostaa yrityksen taloutta koskevista asioista päättyneeltä tilikaudelta. Toisaalta rahoitusmarkkinoiden vapautumisen ja kansainvälistymiskehityksen seurauksena laskentainformaation toisen tehtävän merkitys on yhä korostuneempi. Informaation on oltava hyödyllistä yrityksen sidosryhmille 2, erityisesti nykyisten ja potentiaalisten sijoittajien päätöksenteolle. (Vieru 2009, ; Beyer, Cohen, Lys & Walther 2010, 296.) Markkinatalouksissa yritysten tarjoaman laadukkaan taloudellisen informaation kysyntä kumpuaa informaation epäsymmetriaksi kutsutusta ongelmasta osakeyhtiöiden johdon ja niiden sidosryhmien välillä. Ongelma aiheutuu siitä, ettei yhtiöitä koskeva tieto jakaannu tasaisesti markkinoilla. Tieto ei ole yhdenmukaisesti yhtiöiden johdon ja esimerkiksi pääomantarjoajien saatavilla (Jensen & Meckling 1976). Johdolla on käytettävissään enemmän tietoa yhtiön nykytilasta ja tulevista investoinneista kuin yhtiön ulko- 1 Sisäiset tarkastajat ry:n mukaan corporate governancen eli johtamis- ja hallintojärjestelmän neljä tukipilaria ovat hallitus, toimiva johto, sisäinen tarkastus ja tilintarkastus. (Sisäiset tarkastajat: hallinto ja johtaminen <http://www.theiia.fi/ammatilliset_asiat/corporate_governance>). 2 Sidosryhmillä tarkoitetaan yrityksen ulkopuolisia toimijoita, joilla on intressejä yrityksen toimintaa kohtaan ja, he kykenevät vaikuttamaan päätöksenteollaan yrityksen toimintaan. He eivät kuitenkaan osallistu aktiivisesti yrityksen liiketoimintaan ja siten heiltä puuttuu pääsy yksityiskohtaiseen yrityksen sisäiseen informaatioon (Archambeault, Dezoort & Holt 2008, 376.)
6 2 puolisilla toimijoilla. Yhtiön ulkopuoliset taloudellisen tiedon käyttäjät tarvitsevat kuitenkin luotettavaa ja ajantasaista informaatiota päätöksentekonsa tueksi, jotta he voivat tehdä perusteltuja arvioita yrityksen todellisesta arvosta ja kohdentaa varojaan sen mukaisesti. Yksi keino varmistaa yritysten taloudellisen raportoinnin laatu ja avoimuus on tehokas hallinnointi- ja ohjausjärjestelmä (Cohen et al. 2004). Vuosituhannen alussa tapahtuneet Enronin ja WorldComin kaltaiset kirjanpitoskandaalit nostivat yhtiöiden päätöksenteon avoimuuden ja kirjanpidon läpinäkyvyyden uudella tavalla kunniaan. Yhdysvalloissa skandaaleihin reagoitiin nopeasti ja vuonna 2002 säädetty Sarbanes-Oxley-laki (SOX) tähtäsi yritysten tilinpäätösraportoinnin kehittämiseen ja yksityiskohtaiseen standardointiin. (Bayou, Reinstein & Williams 2011, ) Syksyllä 2008 alkanut USA:n finanssisektorin kriisi muuntui vähitellen globaaliksi markkinatalouden taantumaksi. Sen myötä myös Eurooppalaisen taloudellisen ja poliittisen keskustelun keskiöön nousi jälleen huoli yritysten avoimen ja luotettavan tiedonvälityksen turvaamisesta. Euroopan komissio (KOM) piti yritysten hallinnointi- ja ohjausjärjestelmää sekä suurempaa yhteiskunnallista vastuuta tärkeässä asemassa, jotta ihmiset saataisiin jälleen luottamaan sisämarkkinoihin (KOM (2011) 164 lopullinen, 2). Yritysten taloudellista raportointia säännellään Suomessa voimakkaasti. Monitasoisen sääntelyn kohteina on erityisesti julkisten yhtiöiden julkistamis- ja tiedonantovelvollisuus. Suomalaisten pörssiyhtiöiden tilinpäätös perustuu ensinnäkin Euroopan Unionin direktiiveihin sekä kansainvälisiin laskentastandardeihin (International Financial Reporting Standards, IFRS) ja niiden tulkintaohjeisiin. Pörssiyhtiöiden on noudatettava lisäksi kansallista lainsäädäntöä, kuten osakeyhtiölakia, arvopaperimarkkinalakia, kirjanpitolakia ja tilintarkastuslakia sekä pörssisääntöjä ja määräyksiä kuin myös Finanssivalvonnan standardeja. Pörssiyhtiöiden tiedonantovelvollisuuteen vaikutetaan pakottavan laintasoisen säädännön ohella myös elinkeinoelämän itsesääntelyn keinoin. Arvopaperimarkkinayhdistys ry julkaisee Suomessa listayhtiöiden hallinnointikoodin ja sen soveltamisohjeen, jotka täydentävät lainsäädäntöä. Yhdistys täsmensi Corporate Governance suosituksista koostuvaa hallinnointikoodia (Corporate Governance Statement) viimeksi vuonna 2010 vastaamaan finanssikriisin jälkeisten markkinoiden muuttuneita informaatiotarpeita. Koodin tehtävänä on yhtenäistää listayhtiöiden toimintatapoja sekä yritysten osakkeenomis-
7 3 tajilleen ja muille sijoittajille annettavaa tietoa samoin kuin lisätä avoimuutta hallintoelimistä. Koodi on laadittu noudatettavaksi noudata tai selitä -periaatteen 3 (Comply or Explain) mukaisesti. (Arvopaperimarkkinayhdistys ry 2010, 4 6.) Aihepiiri on kansainvälisesti ajankohtainen ja hallinnointi- ja ohjausjärjestelmää käsittelevä tieteellinen tutkimus onkin kukoistanut viimeisen vuosikymmenen aikana laskentatoimen ja tilintarkastuksen alalla. Laajaa tutkimuskenttää on jäsennetty ja tutkimustuloksia koottu yhteen muutamissa kirjallisuuskatsauksissa ja meta-analyyseissä (esim. Pomery & Thornton 2008; Carcello, Hermanson & Ye 2011; Lin & Hwang 2010). Akateeminen tutkimus on löytänyt positiivisen yhteyden hyvän hallintotavan sekä korkean taloudellisen raportoinnin laadun väliltä. Yhteys on löydetty myös liiketoiminnan taloudelliseen menestykseen. Tutkimuksissa on hyödynnetty pääasiassa arkistoaineistoa, kuten yritysten tilinpäätöksiä. Siksi raportoinnin laatua on mitattu lähinnä tilinpäätöksissä esiintyvien virheiden ja väärinkäytösten perustella. Laskentainformaation laatua on operationalisoitu muun muassa tulosten manipuloinnin (esim. Prawitt, Smith & Wood 2009; Naiker & Sharma 2009) virheiden ja vilpillisyyden (esim. Beasley, Carcello, Hermanson & Neal 2009) tai oikaisujen esiintymisenä tilinpäätöksissä. Tutkijoita ovat kiinnostaneet erityisesti hallituksen ja sen tarkastusvaliokunnan piirteet, kuten riippumattomuus, taloudellinen asiantuntemus ja kokemus, ja näiden yhteys yritysten taloudellisen raportoinnin laatuun (Carcello et al. 2011). Vaikka empiiristä evidenssiä on kerätty varsin paljon, tulosten selitysvoimaa on kritisoitu. Romanosta (2004) tulokset ovat harhaanjohtavia esimerkiksi sen suhteen, onko täysin riippumaton hallitus tehokkaampi kuin suhteellisesti riippumaton. Häilyvyys näkyy tutkimuskirjallisuuden monimuotoisuutena, sovellettujen mittareiden kirjona mutta samalla ristiriitaisina tutkimustuoksina sekä toistettavuuden vaikeutena (Lin & Hwang 2010; Pomery & Thorntron 2008). Cohen, Krishnamoorthy & Wright (2008) arvostelivat myös hallinnon tutkimusten teoreettista yksiulotteisuutta eli agenttiteorian ja valvonnan näkökulman kritiikitöntä omaksumista hallinnon valtavirtatutkimuksissa, minkä he uskoivat heikentäneen hallinnointi- ja ohjausjärjestelmien syvällistä ymmärrystä. 3 Yhtiön on noudatettava koodin kaikkia suosituksia. Se voi kuitenkin poiketa yksittäisestä suosituksesta mutta poikkeaminen on selostettava ja perusteltava. Yhtiön on kerrottava koodin noudattamisesta ja poikkeamisesta Internet-sivuillaan sekä vuosittain annettavassa selvityksessä hallinto- ja ohjausjärjestelmästä. (Arvopaperimarkkinayhdistys ry 2010, 6.)
8 4 Kun väärinkäytöksiä ja virheitä ilmenee yhtiöiden toiminnassa ja raportoinnissa, huomio kiinnittyy organisaation johdon toiminnan ohella myös tilintarkastuksen ja sisäisen tarkastuksen toimivuuteen. Eikö sisäinen tarkastus ollut valpas, kun epäeettisiä, yhtiöiden sääntöjen ja lakien vastaisia toimia ei havaittu? Miksi tilintarkastaja on antanut vakiomuotoisen tarkastuskertomuksen? Sisäisellä tarkastuksella ja tilintarkastuksella on tärkeä rooli laadukkaan talousraportoinnin varmennusketjussa sekä osana yritysten hallinnointi- ja ohjausjärjestelmää 4. Vieläkään ne eivät ole saaneet riittävästi tieteellistä huomiota laskentatoimen ja tilintarkastuksen alan hallintotavan tutkimuksissa (Cohen et al. 2008). Tämän tutkielman tutkimusaihe kumpuaa liiketaloustieteellisten tutkimusintressien ja sovellettujen lähestymistapojen sekä käytännön elämän välisestä erosta. 1.2 Tutkielman tavoite ja rajaukset Pääosa hallintojärjestelmän tutkimuksista on tehty Yhdysvalloissa. Carcello ym. (2011, 4) toivoivatkin, että anglosaksisen tutkimusperinteen ohella hallintojärjestelmän suhdetta tilintarkastukseen ja laskentatoimeen tutkittaisiin muissa toimintaympäristöissä ja maissa. Siksi tässä tutkielmassa tarkastellaan pörssiyhtiöiden hallinnointikulttuuria ja taloudellisen tiedonvälityksen käytänteitä Suomen institutionaalisessa ympäristössä. Pörssiyhtiöt ovat julkisia osakeyhtiöitä, joiden arvopaperit ovat Arvopaperimarkkinalain (APML 495/1989) 1:3:ssä tarkoitetut julkisen kaupankäynnin kohteena. Suomalaisista pörssiyhtiöistä suurin osa on kansainvälisesti verrattuna keskisuuria tai pieniä yhtiöitä. Tämän erityispiirteen ohella suomalaisten yhtiöiden ulkomaalaisomistus on yksi Euroopan korkeimmista (Arvopaperimarkkinayhdistys 2010, 6). Toki yhtiöt eroavat toisistaan omistajarakenteen, toimialan ja toiminnan laajuuden suhteen, jolloin niiden hallintorakenteissa ja -prosesseissakin on eroavuuksia. Tutkielmani tavoitteena on lisätä ymmärrystä siitä, minkälainen rooli tilintarkastuksella ja sisäisellä tarkastuksella on suomalaisten pörssiyhtiöiden hallinnointi- ja ohjausjärjestelmässä laadukkaan taloudellisen raportoinnin näkökulmasta. Laadukkaalla taloudellisella raportoinnilla tarkoitetaan hallinnon läpinäkyvyyttä ja tiedonvälityksen avoi- 4 KHT-yhdistyksen kannanotossa vihreään kirjaan todetaan, että yhdistys pitää tilintarkastusta tärkeänä osana yhtiöiden hallinnointi- ja ohjausjärjestelmää < Stefaniak, Houston ja Cornell (2012, 43) väittivät, että sisäinen tarkastus ja tilintarkastus tehostavat hallinnointia ja raportointia, kun ne (1) noudattavat ammattistandardeja, (2) ovat riippumattomia tarkastuskohteesta ja (3) ylläpitävät toimialaa ja yhtiötä käsittävää ammattitaitoaan.
9 5 muutta. Tutkielman tavoitteeseen etsitään vastausta analysoimalla ammattilehtikirjoittelua vuosilta , jolloin finanssikriisi kehittyi taloudelliseksi taantumaksi. Agenttiteoriaa sovelletaan yleisenä viitekehyksenä tutkittaessa organisaatioiden toimivalta- ja vastuusuhteita. Se on kiistatta suosituin viitekehys hyvän hallintotavan jäsentämiseen. Agenttiteoriaa pidetään myös keskeisenä tilintarkastuksen olemusta jäsentävänä lähestymistapana (Meklin 2009, 56 57). Sen kapea-alaista selitysvoimaa on kuitenkin kritisoitu. Yksi teoreettinen tarkastelukanta ei palvele monimutkaisten ilmiöiden, kuten yhtiön hallintotavan, syvällistä ymmärtämistä tieteessä eikä käytännössäkään, mikä puoltaa moniulotteisemman viitekehyksen rakentamista. Tutkielman teoreettisessa osassa agenttiteorian perustalle rakennetaan aiempaa holistisempi viitekehys, jonka avulla empiiristä aineistoa lähestytään. Agenttiteoriaa täydennetään analysoimalla resurssiriippuvuuden teoriaa ja institutionaalista teoriaa. Yritysten tiedonvälityksen avoimuuden ja hallinnon läpinäkyvyyden kannalta ongelmallista on se, että eri sidosryhmät ovat kiinnostuneita hyvinkin eri asioista. Koska osakeyhtiöiden tärkeimpänä tehtävänä on voiton kerryttäminen osakkeenomistajilleen ja koska Suomen listayhtiöiden hallinnointikoodi korostaa osakkeenomistajien etujen turvaamista ja raportoinnin sijoittajaystävällisyyttä, tässä tutkielmassa tarkastellaan hyvää hallinnointia ja laadukasta raportointia osakkeenomistajien ja sijoittajien näkökulmasta. Tutkielmassa ei oteta kantaa yhtiöiden tiedonantovelvollisuudelle asetettuun laajempaan yhteiskunnalliseen vastuuseen. Rajaus ohjaa viitekehyksen rakentamista, joten esimerkiksi sidosryhmäteoria (stakeholder theory) jätetään tarkastelun ulkopuolelle. 1.3 Keskeiset käsitteet Hallinnointi- ja ohjausjärjestelmä (corporate governance) Englanninkieliselle corporate governance -käsitteelle ei ole vakiintunutta suomenkielistä ilmaisua. Arkikielessä termi kääntyy (hyväksi) hallintotavaksi ja esimerkiksi Suomen pörssiyhtiöiden hallinnointikoodissa käytetään termiä hallinnointi- ja ohjausjärjestelmä. Tässä tutkielmassa käytetään pääsääntöisesti sanaa hallinnointijärjestelmä. Käsitteelle on myös useita määritelmiä. Se voitaneen määritellä Organisation for Economic Co-operation and Developmentin (OECD:n) funktionaalisen ja relationaali-
10 6 sen määritelmän mukaisesti. Hallinnointi- ja ohjausjärjestelmä on yrityksen johtamis- ja valvontajärjestelmä, mikä koostuu yritysjohdon, hallituksen, osakkeenomistajien ja yrityksen muiden intressiryhmien välisistä suhteista. Se toimii rakenteena, jonka kautta yrityksen tavoitteet asetetaan ja keinot tavoitteiden saavuttamiseksi ja valvomiseksi määrittyvät. Hyvän hallintotavan tulisi toimia vaikuttimena yrityksen johdolle ja hallitukselle, jotta ne tavoittelisivat yrityksen ja sen omistajien edun mukaisia tavoitteita, ja sen tulisi edesauttaa tehokkaan valvonnan järjestämistä. (OECD 2004, 11.) Sisäinen tarkastus Sisäisten tarkastajien kansainvälisten ammattistandardien mukaan sisäinen tarkastus on itsenäistä ja riippumatonta arviointi-, varmistus- sekä konsultointitoimintaa, joka tuottaa organisaatiolle lisäarvoa ja parantaa sen toimintaa. Sisäisen tarkastuksen toiminnon tarkoituksena on auttaa organisaatiota saavuttamaan tavoitteensa tarjoamalla järjestelmällisen lähestymistavan johtamis- ja hallintojärjestelmien sekä riskienhallinnan ja sisäisten valvontaprosessien tuloksellisuuden ja tehokkuuden arviointiin ja parantamiseen. (The Institute of Internal Auditors, IIA 2010, 20.) Sisäisen tarkastuksen päätavoite hallinnointi- ja ohjausjärjestelmän näkökulmasta on avustaa hallitusta ja sen alaisuudessa toimivaa tarkastusvaliokuntaa, jotta ne kykenevät toteuttamaan valvontavelvoitteensa tehokkaasti. Sisäisen tarkastuksen on otettava kantaa raportoinnissaan sisäisen valvonnan toimivuuteen, arvioitava johdon toimintaa, valmisteltava asioita hallituksen käsittelyyn sekä koordinoida tilintarkastuksen ja johdon välistä kommunikaatiota sen varmistamiseksi, että hallitus saa riittävän informaation. (Sisäiset tarkastaja ry: Hallinto ja johtaminen 5 ) Tilintarkastus Tilintarkastus voidaan määritellä eri tavoin. Hyvä ja perinteinen määritelmä on American Accounting Associationin vuoden 1973 määritelmä, jonka mukaan tilintarkastus on järjestelmällinen prosessi, jossa objektiivisesti hankitaan ja arvioidaan evidenssiä taloudellisia toimia ja tapahtumia koskevista kannanotoista sen varmistamiseksi, missä määrin nämä kannanotot vastaavat annettuja kriteerejä, sekä kommunikoidaan tuloksista niistä kiinnostuneille (Halonen & Steiner 2009, 17). Tilintarkastusta voidaan pitää varmennustoimintona. 5 <http://www.theiia.fi/ammatilliset_asiat/corporate_governance>
11 7 Suomen tilintarkastuslain (459/2007) 11.1 :n mukaan tilintarkastus käsittää yhteisön tilikauden kirjanpidon, tilinpäätöksen, toimintakertomuksen sekä hallinnon tarkastuksen. Tilintarkastuksen tavoitteena on Suomessa, että tilintarkastaja voi antaa lausunnon siitä, onko tilinpäätös ja toimintakertomus laadittu olennaisilta osin voimassa olevien säännösten mukaisesti ja siitä, antaako tilinpäätös ja toimintakertomus kirjanpitolaissa tarkoitetulla tavalla oikeat ja riittävät tiedot tarkastuskohteena olevan yhtiön toiminnan tuloksesta ja taloudellisesta asemasta. Tilintarkastajan tulee suorittaa myös yhtiön hallinnon tarkastus, minkä tavoitteena on selvittää vastuuvelvollisten toiminnan lainmukaisuutta yhteisölainsäädännön säännösten perusteella, ja antaa siitä lausunto. (KHTyhdistys 2008, 144.) Tilintarkastajan on myös tarkastettava Arvopaperimarkkinalain edellyttämä pörssiyhtiöiden antama selvitys hallinto- ja ohjausjärjestelmästä. 1.4 Tutkimusmetodit sekä tutkielman kulku Pro gradu -tutkielmani on laadullinen, empiirinen tutkimus, jonka aineisto koostuu vuosilta kerätyistä Tilintarkastus-lehden artikkeleista. Tuona aikana maailman talous ajautui finanssikriisiin ja muun muassa Arvopaperimarkkinalakia sekä Suomen listayhtiöiden hallinnointikoodia uudistettiin. Tutkielmani edustaa perustutkimusta, jonka tavoitteena on lisätä tietoa ja ymmärrystä ilmiöstä ilman erityisiä normatiivisia tavoitteita (Kasanen, Lukka, Siitonen 1991, 303). Tutkielmani toteutus vastaa Neilimon ja Näsin (1980) tutkimusotejaottelun mukaan lähinnä toiminta-analyyttista tutkimusotetta. Toiminta-analyyttisessa tutkimuksessa pyritään kerätyn rikkaan laadullisen aineiston erittelyn kautta tutkitun ilmiön syvälliseen ymmärtämiseen. Toiminta-analyyttisen tutkimusotteen taustalla vaikuttaa hermeneuttinen tieteenfilosofinen perinne, mikä heijastuu myös tutkielmani tavoitteessa. Hermeneutiikka tavoittelee tulkintaa ja ilmiön ymmärrystä. (Neilimo & Näsi 1980; Kihn & Näsi 2011.) Tutkimusaineiston analysointimetodiksi valitsin sisällönanalyysin. Se on tekstianalyysiä, kuten on historiallinen analyysi tai diskurssianalyysi. Sen avulla pyritään kuvaamaan tutkittava ilmiö tiiviissä ja yleisessä muodossa. Sisällönanalyysissa etsitään tekstin merkityksiä kun taas diskurssianalyysissä analysoidaan, miten tekstissä tuotetaan näitä merkityksiä. (Tuomi & Sarajärvi 2009, 104.) Tutkielmassani teorian suhdetta empiirisen aineiston analyysiin kuvastaa parhaiten teoriaohjaava analyysi.
12 8 Tutkielman seuraavissa luvuissa rakennetaan teoreettinen viitekehys. Luvussa 2 käsitellään aluksi yleisesti mutta kattavasti agenttiteoriaa, hallintojärjestelmän perinteistä jäsennystapaa, ja sen jälkeen erityisesti eri hallinnon toimijoiden roolia teorian valossa. Kolmannessa luvussa viitekehystä täydennetään analysoimalla kahta teoreettista hallinnon lähestymistapaa. Niiden avulla on aiemmissa tutkimuksissa tai teoreettisissa analyyseissa pyritty ratkaisemaan ongelmia tilanteissa, joissa agenttiteorian selityskyky on osoittautunut rajalliseksi. Neljännessä luvussa esitellään tutkimusprosessin eteneminen, tutkimuksen empiirisen aineiston keräystä ja analysointia koskevat ratkaisut sekä pohditaan tutkielman eettisiä ongelmia ja luotettavuutta. Viides luku kattaa empiirisen aineiston esittelyn ja analyysin. Viimeisessä luvussa kootaan tutkielman tulokset yhteen ja esitetään johtopäätökset.
13 9 2 TEOREETTISEN VIITEKEHYKSEN PERUSTA AGENTTITEORIA 2.1 Agenttiteorian taustaoletukset ja keskeiset käsitteet Tarkasteltaessa hallintotavan aiempaa tutkimuskirjallisuutta ja teoreettista perustaa on selkeästi havaittavissa, että tutkijat ovat varsin yksipuolisesti lähestyneet ilmiötä agenttiteorian avulla (agency theory tai principal-agent theory; Jensen & Meckling 1976; Fama 1980; Eisenhardt 1989). Agenttiteorian juuret ovat taloustieteissä. Teorian kehitys ja tutkimus ovat keskittyneet pitkälti talous- ja rahoitustieteiden sekä laskentatoimen alalle, joissa on korostunut perinteinen klassinen talousteoreettinen ajattelu (Tosi 2008, 154). Agenttiteoreettinen tutkimus on jakaantunut kahteen suuntaukseen, positiiviseen sekä normatiiviseen, joilla on toisistaan eroavat tulkinnat ilmiöstä mutta yhtenevät oletukset (ks. tarkemmin Eisenhardt 1989). Tässä tutkielman luvussa esitellään ensin agenttiteoriaa yleisesti, jonka jälkeen analysoidaan sitä erityisesti hallinnon kontekstissa eri toimijoiden osalta. Teorian alkujuuret ulottuvat 1960 ja -70-luvun vaihteeseen, jolloin taloustieteilijät analysoivat riskin jakautumista yksilöiden tai ryhmien välillä. Tämä kirjallisuus kuvasi riskinjakamiseen liittyvien ongelmien syntyä erityisesti tilanteissa, joissa yhteistoiminnallisilla osapuolilla oli eriävät asenteet riskiä kohtaan. Agenttiteoria laajensi aiempaa riskikirjallisuutta sisällyttämällä siihen niin kutsutun agenttiongelman (agency problem). Ongelma toteutuu yhteistoiminnallisten osapuolten välillä silloin, kun heidän välillään vallitsee työnjako, eli keskinäisten vastuiden ja velvollisuuksien määrittely, ja heidän tavoitteensa eriävät. (Eisenhardt 1989, 59; Dühnfort, Klein & Lampenius 2008, 424.) Teoreettisen tarkastelun ytimessä on niin kutsuttu agenttisuhde (agency relationship), joka heijastaa kahden osapuolen (päämiehen ja agentin) yhteistoiminnallisen käyttäytymisen rakennetta (Eisenhardt 1989, 59). Agenttisuhde syntyy, kun yksi tai useampi osapuoli (päämies) valitsee ja valtuuttaa toisen henkilön (agentin) toimimaan puolestaan jonkin tehtävän suorittamiseksi tavoitteidensa mukaisesti. Tehtävän hoitamiseksi päämies delegoi agentille ainakin jossain määrin myös päätösvaltaansa. (Jensen & Meckling 1976, 308; Meklin 2009, )
14 10 Agenttisuhdetta voidaan kuvata sopimus-metaforan avulla (Eisenhardt 1989, 58). Päämiehen ja agentin suhde konkretisoituu monimuotoisessa sopimuksessa, joka on implisiittinen tai eksplisiittinen, joko kirjallisesti tai suullisesti ilmaistu. Abstraktinen sopimus koostuu suhteen säännöistä ja ehdoista, joissa on sovittu päämiehen ja agentin vuorovaikutuksen laadusta ja erityisesti agentin tehtävistä (Meklin 2009). Sopimukset täsmentävät agentin oikeudet ja velvollisuudet organisaatiossa, hänen toimintansa arvioinnin kriteerit sekä noudatettavat palkitsemisjärjestelmät (Halonen & Steiner 2009, 14). Jensenin & Mecklingin (1976) kehittämän yrityksen teorian myötä (theory of the firm) yritykset hahmotettiin tuotannontekijöiden, omistajien ja asiakkaiden välisten sopimuksellisten suhteiden agenttisuhteiden verkkoina (nexus of contracts). Perinteinen talousteoria oli pitänyt yrityksiä lähinnä markkinoilla toimivina mustina laatikkoina. Faman (1980, 290) mukaan yrityksen omistajuutta ei pidä sotkea pääoman omistajuuteen. Jokainen yrityksen tuotantotekijä on jonkun omistuksessa. Yritys määritellään teoreettisesti vain näitä tuotantotekijöitä koskevien sopimusten kokonaisuudeksi. Sopimukset kattavat panosten yhdistämisen tuotoksiksi ja sen tavan, jolla tulot tuotoksista jaetaan panosten suhteen. Siten yrityksen omistajuus on irrelevanttia eikä resurssien omistajuus liity välttämättä niiden hallintaan. (Fama 1980, 290.) Agenttiteoriassa yritykset jäsentyvät laillisina, joskin fiktiivisinä entiteetteinä (Tosi 2008, 154). On rationaalista, että agentti ja päämies solmivat sopimussuhteen. Agentilla on yleensä kykyä tai yleisemmin tietoa, jota päämiehellä ei ole, tai hän täyttää tehtävän edullisemmin. Agentti vuokraa henkistä pääomaansa yhtiön käyttöön (Fama 1980, 291). Työnjakoon ja päätöksenteon delegointiin perustuvan toimeksiantosuhteen kautta agentille jää joskus huomattava harkinnanvalta päämiehen resurssien kohdentamiseksi. Joka tapauksessa agentin toiminta ja agentin tekemät päätökset vaikuttavat aina molempien osapuolten hyvinvointiin (Saam 2007, 826). Omistajuuden ja kontrollin eriytymisen takia agenttisuhde perustuukin jännitteille (Dey 2008, 1144). Näitä ovat (1) erilaiset riskipreferenssit, (2) eriävät tavoitteet sekä (3) informaation epäsymmetria, joita esitellään seuraavaksi. Osapuolilla on erilaiset asenteet riskiä kohtaan (riskipreferenssit) ja he suosivat tämän mukaisesti erilaisia toimia (Eisenhardt 1989, 58). Perinteisesti agentin ajatellaan kaihtavan sekä työtä että riskiä (Tosi 2008, 155). Teoriaan sisältyvän oletuksen mukaan, mitä
15 11 suurempi agentin työpanos on, sitä suuremmat ovat myös hänen ja päämiehen tulokset. Samalla tämä suurempi panostus kuitenkin johtaa agentin kannalta yhä suurempaan hyödyn menetykseen. Toisaalta agentin tulot ovat riippuvaisia hänen toimisuhteensa jatkuvuudesta ja tuottojen lasku vaikeuttaa agentin olemassaoloa. Päämies sen sijaan kykenee hajauttamaan investointiinsa liittyvää riskiä. Häntä pidetään siten teorian valossa riskineutraalina. (Saam 2007, ; Eisenhardt 1989, 60.) Erilaisten riskimieltymysten vuoksi agenttisuhteelle on ominaista päämiehen ja agentin ristiriitaiset tavoitteet. Agenttiongelmaksi kutsuttu konflikti johtuu siitä, ettei päätöksentekijänä toimiva agentti ole resurssien omistaja (Fama 1980, 288). Lisäksi teorian ihmiskäsityksen mukaan osapuolet maksimoivat omia etujaan eli toimivat itsekkäästi. On mahdollista, että riskejä välttelevä agentti toimii opportunistisesti päämiehen haitaksi (Dey 2008, 1144). Tätä kutsutaan moraaliseksi riskiksi (moral hazard) (Saam 2007, 827). Agentilla on käytössään pääsääntöisesti enemmän tietoa kuin päämiehillä, koska hän vastaa toimeksiantotehtävän jokapäiväisestä ohjauksesta ja käyttää sekä kontrolloi päämiehen resursseja (Sarens & Abdolmohammadi 2011). Tätä agentin hallussa olevaa tietämystä päämiehen on vaikea hankkia ilman kustannuksia (Tosi 2008, 154). Informaation epäsymmetrian vuoksi päämies ei kaikissa tilanteissa voi varmistaa, että agentti on kyvykäs tai edes halukas toteuttamaan hänelle annetut toimeksiannot tuloksellisesti, tehokkaasti ja taloudellisesti, sovittujen sääntöjen puitteissa päämiehen omien intressien mukaisesti (Meklin 2009, 55). Tätä kutsutaan haitalliseksi valikoitumiseksi (arverse selection) (Saam 2007, 827). Informaation epäsymmetria on keskeinen ongelma avoimen tiedonvälityksen ja päätöksenteon epävarmuuden näkökulmasta. Moraalinen riski ja haitallinen valikoituminen syntyvät tilanteissa, joissa vallitsee informaation epäsymmetria ja siitä johtuva päätöksenteon epävarmuus (Archambeault et al. 2008, 377.) Nämä agenttisuhteen ongelmat voidaan ratkaista informaatiojärjestelmän avulla, sillä informaatio kaventaa epäsymmetriaa agentin ja päämiehen välillä (Tosi 2008, 155). Ristiriitaisten tavoitteiden yhdentämiseksi päämies voi myös suunnata agentin käyttäytymistä valvonnan (käytösperusteisesti) tai kannustimien (tulosperusteisesti) avulla. Talousteoreetikot ovatkin pyrkineet määrittelemään optimaalisia valvonta- ja
16 12 kannustinjärjestelmiä, joilla voitaisiin ratkaista yrityksissä esiintyvät agenttiongelmat (Dühnfort et al. 2008, 424). Järjestelmien luomisesta ja ylläpidosta koituu päämiehelle aina kustannuksia. Perinteisesti agenttikustannuksiin (agency costs) luetaan valvontakustannusten ohella sitoutumiskustannukset ja jäännösmenot. Koska agentin olemassaolo on riippuvainen hänen omasta toiminnastaan, hän on joissain tilanteissa valmis uhraamaan resurssejaan osoittaakseen vastuullisuutensa (sitoutumiskustannukset eli bonding costs). Kaikkia agentin toimia ei pystytä yhdentämään toivotusti, joten päämiehen kannettavaksi jää aina jäännösmenoja (residual loss) (Jensen & Meckling 1976; Dallas 1996, 8.) Keskeistä teorian näkökulmasta onkin agenttiongelmien ratkaiseminen mahdollisimman vähäisin kustannuksin (Dühnfort et al. 2008, 425.) Ydinidea Analyysiyksikkö Ihmiskäsitys Organisaatiokäsitys Informaatiokäsitys Markkinakäsitys Sopimusongelmat Ongelma-alue Agenttisuhteen tulisi heijastaa tehokasta informaation ja riskienjaon kustannusten organisointia Agentin ja päämiehen välinen sopimus Oman edun tavoittelu, rajoitettu rationaalisuus, riskien välttely Tavoiteristiriidat, informaation epäsymmetria, tehokkuus, taloudellisuus Informaatio on ostettavissa oleva hyödyke Tehokas, evolutionaarinen markkinamekanismi (Dallas 1996) Moraalinen riski ja haitallinen valikoituminen Suhde, jossa päämiehellä ja agentilla on eriävät tavoitteet ja riskipreferenssit Taulukko 1 Agenttiteorian yhteenveto (mukaillen Eisenhardt 1989) Yhteenvetona agenttiteoreettisen pohdinnan ytimessä on tehokkaimman, optimaalisen, sopimusjärjestelyn määrittely päämiehen ja agentin välille, jossa agenttisuhteeseen liittyvät ongelmat ratkaistaan mahdollisimman edullisesti päämiehen hyväksi. Määrittely perustuu tiettyihin ihmistä, organisaatiota ja informaatiota koskeviin oletuksiin (taulukko 1) (Eisenhardt 1989, 58). Ongelmana on tulevaisuuden ennustamisen hankaluus, joten täydellisen sopimuksen laatiminen ja agentin toiminnan rajoittaminen on haastavaa. Tästä näkökulmasta hallintojärjestelmää käsittelevä teoretisointi ja tutkimuskirjallisuus tarkastelevat ratkaisuja johdon toiminnan suuntaamiseen toivottuun suuntaan, jotta
17 13 mahdollisesti opportunismista koituvat virheallokaatiot voitaisiin minimoida ja yritys houkuttelisi lisää varoja ja uusia sijoittajia. (Clarke 2007, 4 5.) 2.2 Tehokkaan valvonnan lähestymistapa Hallintotavan teoreettisen tarkastelun perusta on yritysten resurssien omistajuuden ja kontrollin, toisin sanoen johtamisen, eriytymisessä. Jos yrityksen omistaja (päämies) on samalla sen johtaja (agentti), ei klassisen talousteorian näkökulmasta, eikä käytännössäkään, synny hallinnollisia ongelmia. Tällöinhän yrittäjä ohjaa yrityksensä toimintaa omien tavoitteidensa suuntaisesti optimoiden tulojaan kannattavaa liiketoimintaa. Eriytymisestä aiheutuu ongelmia yhtiöissä, joiden omistus on pitkälle hajautunut. (Tosi 2008, 154.) Hallinnon (governance) käsite liittyykin päämies-agenttisuhteen ongelmiin. Sijoittajat tarvitsevat johdon erityistä henkistä pääomaa mahdollisimman suuren tuoton kerryttämiseksi sijoittamalleen pääomalle. Lisäksi he tarvitsevat tietoa yrityksen arvon määrittämiseksi maksaakseen agentille korvauksen tämän panosten mukaisesti. Tiedot liittyvät johdon tekemiin päätöksiin, yrityksen liiketoimintaan sekä ympäristöä koskeviin tekijöihin (Saam 2007, 827). Sijoittajat eivät kuitenkaan vastaa yhtiöiden liiketoiminnan päätöksenteosta tai kykene valvomaan yhtiöiden johdon toimintaa, koska he eivät saa käyttöönsä riittävästi tietoa. Heidän on joko luotettava, että yhtiön päätöksentekijät toimivat heidän tavoitteidensa mukaisesti, tai luotava mekanismeja, kuten hallintojärjestelmä, joilla he kykenevät vaikuttamaan johdon käyttäytymiseen ja ohjaamaan sitä haluttuun suuntaan. (Tosi 2008, 154.) Hallinnon läpinäkyvyys (transparency) tarkoittaa yrityskohtaisen hallintoon liittyvän informaation kattavuutta ja saatavuutta (Bushman, Piotroski & Smith 2004). Laadukkaan taloudellisen raportoinnin väitetään pienentävän agenttiongelmia, sillä avoin ja luotettava tiedonvälitys kaventaa informaation epäsymmetriasta aiheutuvaa kuilua johdon ja sijoittajien välillä. Päinvastaisessa tilanteessa huonolaatuinen tai virheellinen taloudellinen raportointi voi johtaa osakkeenomistajia ja sijoittajia harhaan ja tällä on käänteinen vaikutus heidän varakkuuteensa. Heikko hallinnon läpinäkyvyys on siis informaatioriski sijoittajille. (Karamanou & Vafeas 2005, 453.) Toimeksiantosuhteessa agentin velvollisuutena on tehtävän hoitaminen sovittujen sääntöjen mukaisesti. Hän on velvollinen tekemään tiliä suorittamistaan tehtävistä ja toteut-
18 14 tamistaan päätöksistä päämiehelle. Agentti on siis tilintekovelvollinen (accountability). (Meklin 2009.) Perinteisesti käsitys tehokkaasta hallinnosta liittyy yhtiöiden johdon tilivelvollisuuden täyttämiseen osakkeenomistajille (sijoittajille), joita pidetään yhtiön tärkeimpänä sidosryhmänä. Tämä varsin suppea näkemys tilivelvollisuudesta on sisällytetty lukuisiin hallinnon teoreettisiin jäsennystapoihin sekä standardeihin ja säännöksiin (esim. Suomen listayhtiöiden hallinnointikoodi), joita sovelletaan johdon vallan rajoittamiseen tarkoituksena tehostaa hallintojärjestelmää ja osakkeenomistajien etuja. (Christopher 2010, 684.) Hyvä hallintotapa tai tehokas hallintojärjestelmä (good/ effective governance) on agenttiteoreettisesti saavutettavissa, kun hallinnon järjestelmät ja prosessit on kehitetty ja implementoitu siten, että päämiehen ja agentin intressit yhdentyvät täysin (Christopher 2010, 684). Käytännössä hallintojärjestelmän kontekstiin omaksuttu agenttisuhteen käsite määritellään omistajuuden (sijoittajien) ja kontrollin (johdon) eriytymisen seuraukseksi kuitenkin siten, ettei tässä monimutkaisessa ympäristössä saavuteta koskaan kaikkia sopimuksellisia osa-alueita (Dühnfort et al. 2008, 424). Sopimukset jäävät aina vaillinaisiksi. Lisäksi omia etujaan maksimoivalla johdolla voi olla olettaen, että sillä on myös riittävä kyky soveltaa hyväksyttyjä laskentamekanismeja pyrkimys salata tietoja, koska tiedon puute vaikeuttaa pääoma- ja työmarkkinoiden kykyä valvoa johdon toiminnan tehokkuutta (Dey 2008, 1144). Agenttiteorian mukaisesti johdon valvonta ja kontrollointi on ehdottoman tärkeää. Teoria korostaa hallintolähtöisten informaatiojärjestelmien tärkeyttä valvonnassa. (Eisenhardt 1989; Archambeault et al. 2008, 377.) Agenttiteorian näkökulmasta hallintojärjestelmän käsite viittaa juurikin sellaisten sopimuksellisten järjestelmien ja rakenteiden suunnitteluun, joiden avulla yhtiöissä kontrolloidaan ja vaikutetaan johdon itsekkääseen, mahdollisesti opportunistiseen ja osakkeenomistajille haitalliseen käytökseen. (Baker & Owsen 2002, 784; Dey 2008, ) Kuitenkaan yleisesti hyväksyttyä hyvän hallintotavan käsitettä ei ole olemassa. Se voitaneen määritellä järjestelmäksi, joka koostuu kaikista ihmisistä, prosesseista ja toimista, joiden avulla varmistetaan yhtiön varojen asianmukainen hoito. Tehokas hallintorakenne auttaa varmistamaan, että johto hyödyntää yhtiön resursseja poissaolevan omistajan parhaimman edun mukaan, raportoi luotettavasti ja totuuden mukaisesti yhtiön taloudellisesta asemasta ja toiminnan tilasta. (Lin & Whang 2010, 59.)
19 15 Hallintotavan rooli yhtiön taloudellisessa ja erityisesti tilinpäätösraportoinnissa on varmistaa, että raportoinnissa noudatetaan yleisesti hyväksyttyjä, voimassa olevia standardeja ja lakeja, ja ylläpitää raportoinnin uskottavuutta. Kunnollinen hallintojärjestelmä vähentää esimerkiksi tulosten manipulointia ja luovaa kirjanpitoa, koska se tarjoaa tehokkaan keinon valvoa johdon taloudellista raportointiprosessia (Lin & Whang 2010, 59.) Akateeminen tutkimus on löytänyt yhteyden heikon hallintotavan ja huonon taloudellisen raportoinnin laadun, tulosten manipuloinnin, tilinpäätösvirheiden ja heikkojen sisäisten valvontamekanismien väliltä (Cohen et al. 2004, 87). Aiemmissa tutkimuksissa on osoitettu, että laadukas raportointi on yleisesti hyödyllistä markkinoiden toimivuudelle sekä positiivisesti yhteydessä yritysten maksukykyyn, ja negatiivisesti yhteydessä niiden pääoman kustannuksiin (Karamanou & Vafeas 2005, 454). Seuraavaksi tarkastellaan hallinnon informaatio- ja valvontamekanismeja, joilla pyritään pienentämään informaation epäsymmetriasta aiheutuvaa kuilua osakkeenomistajien ja yhtiön johdon välillä, lisäämään hallinnon läpinäkyvyyttä ja tiedon välityksen avoimuutta Riippumaton hallitus ja tarkastusvaliokunta valvovat johdon toimintaa Agenttiteoreettisissa tarkasteluissa analysointifokus on yrityksen sisäisessä hallinnassa ja johtamisessa (Tosi 2008, 154). Suomessa osakeyhtiöissä päämies, eli osakkeenomistajat, delegoi sisäisen valvontatehtävän agentille eli hallitukselle. Päämies säilyttää itsellään oikeuden päättää tietyistä asioista. Yhtiökokouksessa äänestäen osakkeenomistajat muun muassa valitsevat hallituksen jäsenet ja tilintarkastajan. Muut yhtiön johto- ja valvontatehtävät osakkeenomistajat delegoivat hallitukselle. Hallitus puolestaan delegoi useimmat johtamiseen liittyvät tehtävät edelleen muille agenteille, kuten toimitusjohtajalle ja muulle johdolle, mutta säilyttää itsellään näiden tehtävien valvonnan. (Halonen & Steiner 2009, ) Hallintojärjestelmän valtavirtatutkimusten kestoaiheena onkin ollut hallituksen ja johdon välinen suhde. Lisäksi hallituksen alaisuudessa toimivan tarkastusvaliokunnan tutkimuksellinen suosio on laskentatoimen alalla jo vuosikymmeniä ollut huomattava, sillä tarkastusvaliokunnalla on keskeinen tehtävä yhtiön taloudellisen raportointiprosessin laadun varmistamisessa (SarbanesOxleyAct, Suomen pörssiyhtiöiden hallinnointikoodi) (esim. Pomeroy & Thornton 2008; Bédard & Gendron 2010; Carcello et al. 2011).
20 16 Agenttiongelma pyritään ratkaisemaan valvonnan avulla, jolla verifioidaan agentin toiminta, ja suunnataan sitä toivottuun suuntaan. Agenttiteorian mukaisesti tehokas valvonta vähentää agenttikustannuksia ja parantaa yhtiön menestystä (Hillman & Dalziel 2003). Hallitus toimii osakkeenomistajien välikätenä ja informaatiomekanismina (Fama & Jensen 1983). Teoreettisesti hallituksen olemassaolon tarkoituksena ja tärkeimpänä tehtävänä on valvoa johdon toimintaa osakkeenomistajien etujen turvaamiseksi (Cohen, Krishnamoorthy & Wright 2002). Niinpä käsitteellä hallitus (governance), mikä kattaa hallituksen ja sen tarkastusvaliokunnan, viitataan agenttiteoriassa johdon valvontaan. Vastaava viittaus löytyy myös Euroopan Komission (KOM(2011) lopullinen 164, 5) EU:n yritysten hallinnointi- ja ohjausjärjestelmää käsittelevästä vihreästä kirjasta. Agenttiteoria kuvaa, milloin ja miten hallitus toimii agenttikonfliktien valvojana. Toisaalta teoria ei ota kantaa siihen, mitä hallitus tekee tilanteissa, joissa on edullisempaa pidättäytyä valvonnasta. Pareto-tehokkaassa tilanteessa hallitus ei toteuta johdon valvontatoimia, jos on tarjolla halvempia menetelmiä vähentää agenttikustannuksia. Tätä kutsutaan substituuttihypoteesiksi ja se liittyy johdon kompensaatioratkaisuihin eli toiminnan suuntaamiseen tulosperusteisesti, esimerkiksi optiojärjestelyin. (Dallas 1996, 8, 22.) Teoreettisesti valvonta voi olla tehokasta vain tilanteessa, jossa valvonnan suorittava toimija (hallitus) on riippumaton (independent) niistä, jotka ovat valvonnan kohteina (johto), ja näiden vaikutuskentän ulkopuolella (Baker & Owsen 2002, 784; Cohen et al. 2002, 579). Suomen listayhtiöiden hallinnointikoodi suosittaa, että hallituksen jäsenistä enemmistö on riippumattomia yhtiöstä ja yhtiön merkittävistä osakkeenomistajista. Hallituksen tehtävänä on muun muassa yhtiön toimivan johdon ohjaus ja valvominen. Siksi eturistiriitojen välttämiseksi on tärkeää, etteivät hallitusjäsenet ole riippuvuussuhteessa yhtiöön. Riippumattomuudella viitataan koodissa esimerkiksi työ- ja toimisuhteeseen, konsultoinnin kompensaatioon sekä omistussuhteisiin yhtiön merkittäviin osakkeenomistajiin. (Arvopaperimarkkinayhdistys 2010, 11.) Riippumattoman, tehokkaan valvonnan avulla pystytään kaventamaan informaation epäsymmetriaa varmistamaan laadukas, läpinäkyvä taloudellinen raportointi. Koska hallitus on toisaalta itse osakkeenomistajien agentti, riippumattomuutta pidetään teorian valossa kannustimena, takeena, jotta hallitus toimii osakkeenomistajien hyväksi valvon-
21 17 tatehtävässään. (Hillman & Dalziel 2003, 384; Lynall, Golden & Hillman, 2003, 418.) Hallituksen jäsenen tärkeimpiä ominaisuuksia ovat siis riippumattomuus johdosta ja organisaatiosta sekä toisaalta kokemus valvonnasta ja kontrolloinnista (Cohen et al. 2002). Teoreettisesti voidaan olettaa, että suhteellisen riippuvaiset hallitukset ovat tehottomia valvonnassa. Sen sijaan riippumattomista eli pääsääntöisesti organisaation ulkopuolisista henkilöistä koostuva hallitus on tehokas valvontamekanismi, sillä heidän kannustimiinsa eivät vaikuta suhteet yhtiön johtoon tai organisaatioon. (Lynall et al. 2003, 418.) Suomalaisten listayhtiöiden hallituksen jäsenet ovat pääosin yhtiöön nähden ulkopuolisia (non-executive directors) (Arvopaperimarkkinayhdistys 2010). Yhtiön liiketoiminnan laajuus ja hallinnointijärjestelmän tehokkuus voivat edellyttää, että taloudellista raportointia ja valvontaa koskevien asioiden valmistelu delegoidaan yhtiössä hallitukselta tarkastusvaliokunnalle. Tarkastusvaliokunnan tarkoituksena ja tehtävänä on avustaa hallitusta sille kuuluvien seuranta- ja valvontavelvoitteiden toteuttamisessa valvomalla johdon toimintaa taloudellisen raportoinnin, riskienhallinnan ja sisäisen valvonnan keinoin (Sarens & Abdolmohammadi 2011, 6.) Tarkastusvaliokunnalle on määritelty keskeinen rooli avoimen tiedonvälityksen ja talousraportoinnin laadun varmistamisessa (Arvopaperimarkkinayhdistys 2010, 149). Tehokkaan valvonnan takaamiseksi tarkastusvaliokunnan jäsenten on oltava riippumattomia yhtiöstä. Riippumattomuuden odotetaan parantavan valiokunnan työskentelyä, koska valiokunta pystyy tällöin objektiivisesti huolehtimaan raportointiprosessin luotettavuuden varmentamisesta. Jäseniltä odotetaan lisäksi riittävää tehtävien edellyttämää pätevyyttä ja asiantuntemusta laskentatoimen, kirjanpidon tai tilintarkastuksen saralta (Turley & Zaman 2004; Beasley et al. 2009; Arvopaperimarkkinayhdistys 2010, 14). Huomattava osa laskentatoimen hallinnon tutkimuksista analysoi hallituksen ja tarkastusvaliokunnan piirteiden suhdetta taloudellisen raportoinnin laatua kuvaaviin tekijöihin (Beasley et al. 2009; Turley & Zaman 2004; Lin & Hwang 2010; Bédard & Gendron 2010; Carcello et al. 2011). Linin ja Hwangin (2010) meta-analyysi tulosten manipuloinnista (earnings management) osoitti, että hallituksen riippumattomuus oli negatiivisesti yhteydessä luovaan kirjanpitoon. Magilke, Mayhew ja Pike (2009) tutkivat kokeellisesti tarkastusvaliokunnan jäsenten riippumattomuuden suhdetta heidän objektiivisuu-
22 18 teensa ja totesivat, että osakeperusteiset kompensaatiot vaikuttivat jäsenten suhtautumiseen raportoinnin virheellisyyksiin. Jäsenet, joiden kompensaatio ei ollut osakeperusteinen, olivat riippumattomampia. Krishnan ja Visvanathan (2009) väittivät puolestaan, että tarkastusvaliokunnan laskentatoimen asiantuntijan toimialan tietämys oli tehokas keino johdon tilinpäätösraportointi käytänteiden valvontaan ja vähensi agenttikustannuksia. Vaikka empiiristä evidenssiä on kerätty paljon, ovat tutkimusten tulokset ristiriitaisia, sillä sovelletut mittarit ovat hyvin moninaisia ja epäyhtenäisiä (Lin & Hwang 2010; Pomery & Thorntron 2008). Tutkimustulokset ovat harhaanjohtavia esimerkiksi sen suhteen, onko täysin riippumaton hallitus parempi kuin suhteellisesti riippumaton (Romano 2004). Täysin riippumaton hallitus voi olla muodollisesti pätevä valvontamekanismi, kun taas suhteellisesti riippumaton hallitus voi kuitenkin olla tehokkaampi ja parempi valvonnassa (Cohen et al. 2008, 184.) Tulokset selittävät rajallisesti toimielinten todellista merkitystä. Tutkijat eivät ole onnistuneet todentamaan hallinnon prosessien, todellisen toiminnan tai ryhmädynamiikan vaikutuksia taloudellisen raportoinnin laatuun (Turley & Zaman 2004, ; Bédard & Gendron 2010) Ulkopuolinen tilintarkastaja varmentaa johdon tilityksen oikeellisuuden Agenttiteoriaa pidetään myös keskeisenä tilintarkastuksen olemusta jäsentävänä teoriana (Meklin 2009). Tilintarkastuksen teorian mukaisesti sen lähtökohtana on tilintekovelvollisuus joko kahden tai useamman osapuolen kesken (vrt. agenttiteoria) tai julkiseen tilintekovelvollisuuteen perustuvana. Tilintarkastus kohdistuu tilinvelvollisuuden täyttämiseen ja sen yhteydessä annettavan informaation luotettavuuden vahvistamiseen. (Halonen & Steiner 2009, 13; Lin & Hwang 2010, 59 60) Tilintarkastuslain (TTL 459/ 2007) 11 :n mukaan tilintarkastus käsittää kirjanpidon, tilinpäätöksen, toimintakertomuksen ohella myös hallinnon tarkastuksen, jonka tavoitteena on varmistaa, että yhtiön johto toimii lakien, määräysten, yhtiöjärjestyksen ja yhtiökokouksen päätösten mukaisesti. Lisäksi tilintarkastajan on tarkastettava, että listayhtiö on antanut APLM 2:6.2:n mukaisen selvityksen hallinto- ja ohjausjärjestelmästään. Agenttiongelmat ja niihin liittyvät omistajuuden ja kontrollin eriytyminen sekä informaation epäsymmetria johdon ja osakkeenomistajien välillä luovat kysynnän ulkopuoliselle tilintarkastukselle (Lin &Hwang 2010, 59). Kun päämies joutuu toimimaan ja te-
23 19 kemään päätöksensä agentin antaman informaation varassa, hänen on jollakin keinolla varmennettava tiedon oikeellisuus ja riittävyys. (Jensen & Meckling 1976; Watts & Zimmermann 1983, 615) Tätä varmennustehtävää varten päämies, eli Suomessa yhtiökokous, hankkii tilintarkastajan tarkastamaan agentin tilitysten sisältämää informaatiota. Agenttiteoreettisesti tilintarkastuksen olemassaolon ydin on varmentaa agentin tilityksen oikeellisuus. Käytännön elämässä tilintarkastukseen ja tarkastajien työhön liitetään huomattavasti laajempia vaatimuksia ja odotuksia muun muassa lainsäädännön perusteella. (Meklin 2009, 55.) Wattsin ja Zimmermanin (1983, 615) mukaan tilintarkastus on yksi valvontamekanismi, jonka avulla voidaan parantaa yrityksen arvoa tehokkaasti toimivilla markkinoilla, sillä sen avulla johdon opportunismista koituvia kustannuksia voidaan alentaa ja lisätä siten yhtiön kokonaistuotosta. Kun valvonnan toteuttaa ulkopuolinen, johdosta riippumaton tarkastaja, on mahdollista kaventaa omistajuuden ja kontrollin eriytymisestä johtuvaa etujen ristiriitaa ja informaation epäsymmetriaa. Tarkastus on kuitenkin tehokas valvontakeino vain siinä ja ainoastaan siinä tapauksessa, että tarkastaja raportoi havaitsemistaan sopimusrikkeistä, ja markkinat (osakkeenomistajat) olettavat näin tapahtuvan. Todennäköisyys, että tarkastaja raportoi havaitsemansa rikkeet, on täten koko tilintarkastusammattikunnan olemassaolon kriteerin, riippumattomuuden, määritelmän ydin. (Watts & Zimmerman 1983, 615.) Varmennustehtävän sisältö on johdettavissa agenttiteorian elementeistä (Meklin 2009, 58.) Päämiehen ja agentin välistä suhdetta kuvataan sopimus-metaforan avulla (Eisenhardt 1989). Sopimus sisältää teoreettisesti osapuolten välistä suhdetta ja erityisesti agentin toimintaa määrittävät ehdot ja säännöt. Meklinin (2009) mukaan laajimmillaan nämä sopimuksen ehdot voidaan katsoa käsittävän yhteiskunnassa lait ja muut säädökset. Ne määrittelevät agentin tilivelvollisuuden toteuttamista ja raportoinnin sisältöä. Esimerkiksi kirjanpitolaissa, tilintarkastuslaissa ja kansainvälisissä tilinpäätösstandardeissa säännellään, miten agentin on tilitettävä toimintansa. Keskeinen agentin tilivelvollisuuden ilmentymä on tilinpäätös (Meklin 2009, 58). Meklin (2009, 58 59) jäsentää tilintarkastajan tehtävät kolmeen ulottuvuuteen. Tarkastajan on ensinnäkin (1) verifioitava, että agentti on toiminut sopimuksen ehtojen mukaisesti eli hän noudattaa toiminnassaan voimassa olevia lakeja. Toisaalta (2) tarkastajan